הבריחה מבית הסוהר גלבוע

הבריחה מבית הסוהר גלבוע התרחשה ב־6 בספטמבר 2021 לפנות בוקר, כאשר ארבעה אסירים ביטחוניים שנידונו למאסר עולם ועוד שני עצירים ביטחוניים נמלטו מבית הסוהר גלבוע באמצעות מנהרת בריחה. ארבעה מהם נלכדו בישראל כארבעה ימים לאחר הבריחה, והשניים הנותרים נלכדו בג'נין ב־19 בספטמבר. בית הסוהר גלבוע נפתח בשנת 2004. הוא נקרא תחילה "שטה ב", והיה חלק מבית הסוהר שטה. לאחר תקופה קצרה הוא הופרד והוגדר כבית סוהר עצמאי, בעל רמת ביטחון מרבית, המיועד להחזקת אסירים ביטחוניים בעקבות האינתיפאדה השנייה. באוגוסט 2014 נחשפה מנהרה גדולה ראשונה שאסירים החלו בחפירתה. בית הכלא נבנה על כלונסאות. בהערכת אגף המודיעין בנושא ”האיום התת־קרקעי“, שהועברה לנציבה קטי פרי עם כניסתה לתפקיד, נכתב: ”מתחם בתי הסוהר שטה/גלבוע ממוקמים באזור המאופיין בפעילות סיסמית ענפה, באדמת סחף קלה לחפירה ובמבני כליאה ישנים שייתכן ומכילים חללים תת קרקעיים קיימים, העלולים להקל על מלאכת חפירה במקום”. באותו דו״ח אף אוזכר מקרה קודם של ניסיון חפירת מנהרה לתוך כלא אשל, שגם בו אותרו כלונסאות וחללי תת־קרקע. גם כלא זה היה בסמכותה של פרי בעת הגילוי, בתפקידה דאז כמפקדת מחוז הדרום. עד לאחר הבריחה, התוכנית ההנדסית של הכלא הייתה נגישה באתר האינטרנט של משרד האדריכלות שתכנן אותו. לכלא גלבוע לא היה רכב סיור לזיהוי חשודים ולמקרי בריחה, ולחטיבת המודיעין בשב"ס הגיע מידע על כוונתם של אסירים להימלט. למרות זאת, חסמי האותות סלולריים שהותקנו בכלא הופעלו ברמה שאינה יעילה, בעקבות מחאה של האסירים ועל מנת להשיג שקט מצדם. לאחר שנים רבות שבהם הפן הטכנולוגי בשב״ס הוזנח, הוקצה תקציב משמעותי לנושא, אך רק חודשיים לפני הבריחה, כך שהתקציב החדש לא הספיק להשפיע לפני הבריחה על הפעילות בשטח, שכללה תפעול ידני בלבד. ההזנחה הממושכת של התחום הטכנולוגי הייתה אחד הגורמים שתרמו לעצם קיום האפשרות של בריחה מבתי סוהר. לתוכנית הבריחה היו שותפים 11 אסירים לפחות, וביצועה החל בחודשים נובמבר־דצמבר 2020. חפירת המנהרה נעשתה מתוך חדרון המקלחת בתא 5 באגף 2. על פי הערכות חקירת יחידת יהל"ם, רצפת חדרון המקלחת נפרצה באמצעות חומצה ופצירה מאולתרות. המשך החפירה נעשתה באמצעות קולב ועט, עד לפתחה החיצוני שמתחת לאחד ממגדלי השמירה של בית הסוהר, מגדל ח׳. את העפר פיזרו האסירים במערכת הביוב של הכלא, בפחי אשפה ובפירים חלולים שמצאו, ולמרות מספר דיווחים שנמסרו לסוהרים הנושא זכה להתעלמות. חודשיים לפני הבריחה אחד הסוהרים הבחין בשבר במרצפת שהסתירה את פיר המנהרה, ואף קרא לקצין. למרות זאת, הקצין התעלם ופטר את השבר בטענה שכך המצב בתאים רבים בכלא, בלי בדיקה נוספת. יום לפני הבריחה, זכריא זביידי הועבר לבקשתו לתא 5, בניגוד לנוהג השב"ס להפריד בין אסירים המשויכים לארגונים שונים, ובאופן חריג מאוד. מחשש שהחול שפיזרו בצנרות יתגלה, הבורחים הקדימו בכיממה את מועד בריחתם המתוכנן, כבר ליום המָחרת, באופן שמנע מהם סיוע חיצוני. הבריחה התרחשה ב־6 בספטמבר 2021, לאחר השעה אחת בלילה, דרך המנהרה שהתמשכה לאורך של כ־22 מטרים. האסירים הבורחים החליפו או השאירו את מדי האסיר שלהם מול מגדל השמירה, שלא היה מאויש בשל מחסור בתקציב לכוח אדם. במגדל שמירה אחר הוצבה סוהרת שביצעה תפקיד זה לראשונה, ולאחר ששמעה רעשים היא יצאה מעמדת השמירה, אך לא ראתה דבר. הסוהרת הודתה בחקירתה שנרדמה לפני ששמעה רעשים, ושחזרה לישון לאחר שלא ראתה דבר – אך מאוחר יותר טענה שאולצה לחתום על עדות זו. זאת ועוד, איש הצוות שישב במרכז השליטה והיה אמור לצפות במצלמות שתיעדו את בריחתם בזמן אמת לא עשה זאת, גם כאשר מערכת ההתרעה של הכלא הופעלה בעקבות נביחותיהם של כלבי השמירה. זכריא זביידי הוא מפקד גדודי חללי אל־אקצא של הפת"ח בג'נין. נחשד שתכנן פיגועים רבים כלפי אזרחים ישראליים, אך לא נשפט, ולכן הוגדר כעציר מנהלי. יעקוב מחמוד אחמד קאדרי (גוואדרה) נידון לשני מאסר עולם ובנוסף 35 שנות מאסר בגין פעילותו בג'יהאד האסלאמי הפלסטיני. בשנת 2014, כבר היה מעורב בניסיון בריחה מהכלא – קבוצת אסירים, ובהם הוא ומחמוד עבדאללה עלי עארדה, חפרו מנהרה בתוך בית הסוהר שטה, אך היא נתגלתה. דיווח ראשון על חשד לבריחה הגיע למשטרה בשעה 1:49, מאזרח שנסע בכביש 71 וראה דמויות רצות בשדות. תוך דקות אחדות הגיעה למקום ניידת סיור שפתחה בסריקות. עובד בתחנת דלק סמוכה סיפר לשוטרי הסיור שראה אדם בעל חזות מוזרה שעבר באזור. בשעה 2:14 דיווח סגן מפקד תחנת המשטרה בבית שאן למרכז השליטה בכלא על החשדות. בסמוך לשעה 3:00 לפנות בוקר דיווחו חקלאים מהיישובים הסמוכים לכלא על דמויות חשודות שנצפו בשטחים החקלאיים של היישובים. לאחר בדיקה בתאי בית הסוהר עלה כי שישה אסירים ועצירים ביטחוניים ברחו מהכלא. אנשי שירות בתי הסוהר עדכנו את משטרת ישראל שחסרים שישה מחבלים. לאחר היוודע דבר הבריחה, פתחו כוחות משטרת ישראל, משמר הגבול ויחידת דרור במרדף אחר האסירים והעצירים הבורחים בשיתוף שירות הביטחון הכללי. קציני הביטחון ביישובים הסמוכים לבית הסוהר גלבוע עודכנו בדבר הבריחה, ומחסומים הוצבו בדרכים. בבית הסוהר גלבוע הוקם חפ"ק מאוחד, וכוחות משטרת ישראל נפרסו ביישובים הסמוכים לבית הסוהר. כוחות משטרה, כלבנים ואמצעים אוויריים משטרתיים החלו בחיפושים אחר האסירים והעצירים הבורחים. עובדי בית הכלא נחקרו, בשל אפשרות לרשלנות מצידם, ומתוך חשד שהבורחים קיבלו סיוע מתוך סגל הכלא. בעת בריחתם המתמשכת, האסירים שהו בקרבה רבה לכוחות הביטחון. כך למשל קאדרי ועארדה הסתתרו יום שלם בעמדת הסוואה שהקימו בשיחים במרחק של חמישה מטרים מגדר בסיס צה"ל, ולטענתם אף היו מסוגלים לפגוע באחד החיילים. זביידי ומוחמד עארדה נצפו על ידי אזרח ערבי שדיווח עליהם, אך הספיקו להתחבא מאחורי עץ כשניידת משטרה הגיעה לחפשם. במשך שעה היו לצדם שוטרים, אך הם לא נתפסו. כממג'י ואינפיעאת הספיקו לברוח משוטרים שבמקרה הבחינו בהם תוך כדי נסיעה בצד הדרך, והצליחו להגיע לג'נין ולשהות שם במספר דירות מסתור, תוך ניצול פרצה בגדר ההפרדה. שני אסירים אף פנו באמצעות סייען לראש ממשלת הרשות הפלסטינית, מוחמד אשתייה, וביקשו ממנו מעצר הגנתי, אך סורבו. ב־10 בספטמבר, נתפסו שניים מהאסירים – יעקוב מחמוד קאדרי ומחמוד עבדאללה עארדה – באזור הר הקפיצה, סמוך לנצרת, לאחר שעובר אורח הבחין בשתי דמויות חשודות אשר חיטטו בפחים וחיפשו מזון. השניים אף ניגשו לבית משפחה וביקשו מזון. שני האסירים הבורחים זוהו, ולאחר זמן קצר נמסר דיווח למשטרה. השוטרים הגיעו למקום, ועצרו את שני האסירים. כעבור שעות אחדות, ב־11 בספטמבר, נתפסו בכפר אום אל־גנם, הסמוך להר תבור, שני אסירים נוספים שנמלטו: זכריא זביידי ומוחמד קאסם עארדה. יחידת הגששים במילואים "מרעול" התחקתה אחרי עקבות הבורחים שהתגלו בשטח, ובנוסף לחיפושים, נהג טרקטורון הבחין במחבלים ודיווח למשטרה. בעקבות זאת גילו הגששים את עארדה ישן בחניון משאיות ביישוב ואת זביידי מתהלך בסביבה. את המעצר השני ביצע כוח ימ"מ. לאחר תפיסת הארבעה הוארך מעצרם בתשעה ימים, בחשד לעבירות נוספות פרט לאלו שבגינן נאסרו: בריחה ממשמורת חוקית, קשירת קשר לביצוע פשע, חברות בארגון טרור, ומתן שירות ואמצעים לביצוע מעשה טרור. ב־19 בספטמבר נעצרו בג'נין שני האסירים האחרונים, מונאדל יעקוב אינפיעאת ואייהם נאיף כממג'י, שהצליחו בבריחתם להגיע לשטחי הרשות הפלסטינית. השניים נעצרו על ידי כוח ימ"מ שלווה בכוחות צה"ל, על פי מידע שהתקבל מהשב"כ על הבית שבו הסתתרו. יחד עם הבורחים נעצרו שני סייענים שלהם. במקום התפתחו חילופי אש בין פלסטינים לכוחות צה"ל והמשטרה. עלות המצוד הוערכה בכמה עשרות מיליוני שקלים לכלל גופי הביטחון. בפרט, עבור המשטרה העלות עמדה על 6 מיליון שקלים, מתוכם 5.5 מיליון על כוח אדם, כ־300 אלף על תפעול מסוקים, וכ־200 אלף על מזון. ב־29 בספטמבר, לאחר סיום החקירה הפלילית, הוגשה הצהרת תובע נגד ששת הבורחים וחמישה אסירים נוספים שסייעו להם בבריחתם, ומעצרם הוארך. למחרת, השב"כ העביר בחזרה את ששת הנמלטים לידי שב"ס, שם הוחלט לשכנם בתאי הפרדה בחמישה בתי כלא שונים. ב־3 באוקטובר הוגש כתב אישום לבית משפט השלום בנצרת נגד ששת הבורחים וחמשת האסירים הנוספים שסייעו להם, בגין בריחה ממשמורת חוקית וסיוע לבריחה ממשמורת, וללא סעיפי החשד הנוגעים לטרור (חברות בארגון טרור, ומתן שירות ואמצעים לביצוע מעשה טרור). בנוסף, הוגש כתב אישום נגד שני פלסטינים שסייעו וסיפקו לכממג'י ואינפיעאת מקום מקלט בג'נין. ב־22 במאי 2022 נגזרו 5 שנות מאסר לכל אחד מהבורחים, בנוסף ל־8 חודשי מאסר על־תנאי, ולקנס בסך 5000 שקלים. על הסייענים נגזרו 4 שנות מאסר וקנס בסך 2000 שקלים. נציבת שירות בתי הסוהר, קטי פרי, הורתה בעקבות הבריחה לפזר את אסירי הג'יהאד האסלאמי הפלסטיני בין בתי הכלא, כך שכל אסיר כזה ישהה בתא נפרד עם אסירים מארגונים אחרים. בעקבות פיזור אסירי הג'יהאד פרצו התקוממויות של אסירים שהתנגדו למהלך זה של השב"ס. בחלק מהאירועים הציתו המחבלים תאים בבתי הסוהר הביטחוניים קציעות, עופר, רמון ומגידו. באוקטובר, הוגש כתב אישום נגד שני אסירים על שהציתו תאים בבית הסוהר רמון באמצעות מצית ומזרנים. לאחר הבריחה הושקעו 30 מיליון שקלים באטימת הפרצות שמתחת לכלא, באמצעות יציקת בטון מסביב לכלונסאות. צוותי הנדסה סרקו בתי סוהר נוספים, בכדי למנוע מקרים דומים של בריחה באמצעות מנהרה או חלל תחת רצפת התא. לאור הבריחה מכלא גלבוע, וניסיון בריחה נוסף שסוכל מבית הסוהר עופר, נקבע שאסירים בסיכון גבוה לבריחה (אסירי סג"ב) לא יחלקו תאים משותפים, וכן שהם יועברו ויחליפו תא בכל 4 חודשים, אגף מדי 16 חודשים, ובית סוהר מדי 32 חודשים. במאי 2022 הוקם ענף למניעת חפירת מנהרות מבתי הסוהר, שפועל בסינוף לחטיבת המודיעין. ביהודה ושומרון ובמזרח ירושלים השתתפו מאות פלסטינים בהפרות סדר, והתעמתו עם כוחות צה"ל שעסקו במצוד. הפלסטינים דיווחו על עשרות פצועים בעימותים שבסביבות שכם, רמאללה, חברון, עזון, קלקיליה, ג'נין ועיסאוויה. ב־9 בספטמבר הכריז חמאס על "יום זעם" ולמחרת, ב־10 בספטמבר אירע פיגוע דקירה בסמוך להר הבית. בהמשך אותו היום ולאחר תפיסת שניים מתוך ששת האסירים הבורחים, שוגרה רקטה אחת מדרום רצועת עזה שיורטה על ידי כיפת ברזל. למחרת, ב־11 בספטמבר, שוגרה לאזור שדרות רקטה נוספת, שיורטה אף היא, לאחר תפיסת שני בורחים נוספים. בבוקר 13 בספטמבר אירע פיגוע דקירה שני בגוש עציון, ובהמשך אותו היום אירע פיגוע דקירה שלישי ליד התחנה המרכזית בירושלים, בו נפצעו שני אזרחים. דו"ח השב"כ לחודש ספטמבר העלה כי כמות הפיגועים באזור יהודה ושומרון האמירה לאחר הבריחה. בדמותם של האסירים ובהשראת בריחתם נוצרו קריקטורות, פסלים וגרפיטי, והם הפכו לנושא לאומי בעיני הפלסטינים. למשל, ב־21 בספטמבר הוקדש להם ציור קיר ברצועת עזה. מוטיב חוזר ביצירות היה מוטיב הכפית, שבה כביכול השתמשו האסירים על מנת לברוח לחופשי. לאחר לכידת האסירים הם צולמו כשהם תשושים וחבולים, אך הפלסטינים פרסמו את התמונות הללו לאחר עיבוד גרפי, במסגרתו שינו את מבע פניהם להבעה מחויכת ורעננה. התמונות החדשות שימשו אותם להעלאת המורל, לכרזות, ולפרסומים שונים שעסקו בבריחתם. במרץ 2022 פרסם הערוץ אל־קֻדס אל־יום (ירושלים היום), כי הפיק סדרת טלוויזיה שנועדה לשידור בערבי חודש הרמדאן שחל באפריל. שם הסדרה הוא ”תג ניצחון – גלבוע“ (בערבית: شارة نصر– جلبوع) והיא עוסקת בבריחת האסירים מבית הסוהר, ובאסירים ביטחוניים נוספים. לאחר גילוי הבריחה, משטרת ישראל העבירה מידע ביוזמתה לאמצעי התקשורת, אך במקביל היא פנתה לבית משפט השלום בנצרת, שם הוצא לבקשתה בדיעבד צו איסור פרסום על עצם אירוע הבריחה. מאוחר יותר, צו איסור הפרסום צומצם לבקשת המשטרה, ואסר רק על פרסום מידע מתוך החקירה ולא על עצם הבריחה, אך גם צו זה הופר על ידי המשטרה עצמה. מידע מפר פורסם גם ביוזמת שב"ס, שב"כ וצה"ל. הצו הוסר בסיום החקירה הפלילית. נשיא בית משפט השלום בנצרת, השופט דורון פורת, מתח ביקורת על האבסורד והזילות בכלי צו איסור הפרסום שיוצרת המשטרה בהתנהלותה, וקרא לבדק בית. אמצעי התקשורת מתחו ביקורת לא רק על המשטרה ושאר גופי הביטחון הרשמיים, אלא גם על הרשות השופטת, שמשמשת כחותמת גומי המאשרת כל בקשה לצו ללא הפעלת שיקול דעת. לטענתם, בשל כך נגרם נזק לאמון הציבור במערכת הצדק ואכיפת החוק. ביקורת נוספת נמתחה בידי לירן לוי על התנהלות דומה סביב חקירת אירועי הסרסור בסוהרות, שהתרחשו באותו בית הסוהר. ערך מורחב – ועדת פינקלשטיין השר לביטחון פנים, עמר בר לב, החליט על הקמת ועדת בדיקה ממשלתית לבדיקת נסיבות המחדל והכשלים שהובילו לאירוע. לוועדה ניתנו סמכויות מלאות של ועדת חקירה מתוקף סעיף 8א לחוק הממשלה. בראש הוועדה עמד מנחם פינקלשטיין, שהיה הפרקליט הצבאי הראשי וסגן נשיא בית המשפט המחוזי מרכז. במרץ 2022 פרסמה הוועדה החלטת ביניים, ובה פירטה ליקויים־לכאורה שמצאה, שהיא מעניקה זכות טיעון למספר בכירים בארגון שעלולים להיפגע ממסקנותיה הסופיות לגביהם, כולל הנציבה פרי. מדיה וקבצים בנושא הבריחה מבית הסוהר גלבוע בוויקישיתוף יהושע בריינר, ליקויי אבטחה, היעדר מודיעין ופיקוח רופף: המחדלים שאפשרו את בריחת האסירים, באתר הארץ, 6 בספטמבר 2021 פוראת נסאר, ‏6 אסירים ביטחוניים ברחו הלילה מכלא גלבוע, באתר ‏מאקו‏, 6 בספטמבר 2021 לירן לוי ואלי אשכנזי‏, התכנון, היציאה מתחת למגדל השמירה והמרדף: הבריחה מהכלא - דקה אחר דקה, באתר וואלה, 6 בספטמבר 2021 רון בן ישי, המחבלים הבורחים קיוו לסיוע מישראלים, ולא ממש קיבלו, באתר ynet, 11 בספטמבר 2021 "הם הבינו שאין להם סיכוי לצאת": כך הסתיים המצוד אחר המחבלים, סרטון בערוץ "כאן 11", באתר יוטיוב (אורך: 4:27), 19 בספטמבר 2021 יהושע בריינר, הכלים המאולתרים, הסייענים והמסתור: זו תמונת הבריחה מכלא גלבוע, באתר הארץ, 27 בספטמבר 2021 כרמל דנגור וכרמל דנגור, תיעוד בריחת המחבלים מהכלא וחקירותיו של זביידי, באתר כאן – תאגיד השידור הישראלי, 12 באוקטובר 2021 יהושע בריינר, הסוהרים חיפשו בתא במפתיע, אסיר נתקע במנהרה: חקירת הבריחה מגלבוע חושפת עוד מחדלים, באתר הארץ, 14 באוקטובר 2021 שלב אחרי שלב: כך נמלטו 6 מחבלים מכלא גלבוע, באתר יוטיוב, 6 בספטמבר 2021 על פי הערכת היחידה, קולה וכלי מתכת יכלו לשמש אותם לצורך זה. כלי המתכת היו ככל הנראה ידיות של מחבתות היחידה המבצעית של מודיעין שב"ס שם הוצא הצו הראשוני אלי סניור, מחדל נוסף: במגדל מעל המנהרה שחפרו האסירים - לא היה אף שומר, באתר ynet, 9 בספטמבר 2021 יהושע בריינר, הבריחה מגלבוע: מגדל השמירה ליד פיר המנהרה ממנה נמלטו האסירים לא היה מאויש, באתר הארץ, 9 בספטמבר 2021 איציק סבן, איתי אבני, דניאל סיריוטי, המצוד הסתיים: נלכדו שני המחבלים האחרונים שנמלטו מכלא גלבוע, באתר ישראל היום, 19 בספטמבר 2021 לירן לוי ואמיר בוחבוט‏, שני הנמלטים האחרונים מהכלא נתפסו בג'נין על ידי כוחות הביטחון, באתר וואלה, 19 בספטמבר 2021 יהושע בריינר, ג'קי חורי ויניב קובוביץ, שני האסירים הנותרים שנמלטו מכלא גלבוע נתפסו בג'נין, באתר הארץ, 19 בספטמבר 2021 יאיר קראוס, סוכלה בריחת אסירים ביטחוניים שחפרו מנהרה, באתר nrg‏, 3 באוגוסט 2014 מאיר תורג'מן, השר בר-לב העיד וחשף: "נמצאה תוכנית לחפירת מנהרה ובריחה מכלא עופר", באתר ynet, 9 בפברואר 2022 לירן לוי‏, חודשים לפני בריחת המחבלים: מודיעין שב"ס התריע בפני הנציבה על פרצה בכלא גלבוע, באתר וואלה, 28 בנובמבר 2021 יהושע בריינר ורן בר-זיק, התוכנית ההנדסית של כלא גלבוע פורסמה באתר של משרד האדריכלות שתכנן אותו, באתר הארץ, 6 בספטמבר 2021 יהושע בריינר, שב"ס גילה תוכנית של אסירים לבריחה מכלא עופר באמצעות חפירת מנהרות, באתר הארץ, 9 בפברואר 2022 יהונתן גוטליב, חסמי השיחות בכלא גלבוע לא פעלו: "רצו שקט", באתר ערוץ 7 ג'וש בריינר, ליקויי אבטחה, היעדר מודיעין ופיקוח רופף: המחדלים שאפשרו את בריחת האסירים, באתר הארץ, 6 בספטמבר 2021 אבי בר-אלי, למה 3.8 מיליארד שקל בשנה לא מספיקים למנוע בריחה של 6 אסירים מתחת לאף?, באתר TheMarker‏, 7 בספטמבר 2021 אבי בר-אלי, 17 אלף שקל בחודש ופנסיה בגיל 54 - אבל בעיה גדולה מסתתרת בהצעה המפתה הזאת לצעירים, באתר TheMarker‏, 22 ביולי 2021 משה שטיינמץ ומשה שטיינמץ, תקציב שב"ס גדל - אך תקציב הטכנולוגיות הצטמצם, באתר כאן – תאגיד השידור הישראלי, 8 בפברואר 2022 אורלי אלקלעי, סעיף עבירות הטרור הוסר: כתבי אישום נגד המחבלים שברחו מכלא גלבוע, באתר כאן – תאגיד השידור הישראלי, 3 באוקטובר 2021 משה שטיינמץ ואורלי אלקלעי, אחרי הבריחה מכלא גלבוע: שב"ס פיזר את המחבלים הנמלטים ב-5 בתי כלא שונים, באתר כאן – תאגיד השידור הישראלי, 1 באוקטובר 2021 לירן לוי‏, המנהרה נחפרה לאור יום, סוהר הגיע לתא כשאחד האסירים בבור: פרטים חדשים מהחקירה, באתר וואלה, 17 בספטמבר 2021 משה שטיינמץ ומשה שטיינמץ, תמונות בלעדיות: כלי הבריחה מכלא גלבוע, באתר כאן – תאגיד השידור הישראלי, 18 בספטמבר 2021 יהושע בריינר, ג'קי חורי ויניב קובוביץ, אחרי כשבועיים, נתפסו כל האסירים שנמלטו מכלא גלבוע, באתר הארץ, 19 בספטמבר 2021 לירן לוי‏, הבריחה מהכלא תועדה במצלמות וגם ההתראה הופעלה. עולה חשד שהסוהר צפה בטלוויזיה, באתר וואלה, 13 בספטמבר 2021 כרמל דנגור, שניים מהאסירים הנמלטים העידו: ביקשנו מקלט מרה"מ הפלסטיני - הוא סירב, באתר כאן – תאגיד השידור הישראלי, 13 באוקטובר 2021 משה נוסבאום, ‏מחדל בריחת המחבלים מכלא גלבוע: זביידי הועבר לתא שממנו נמלט רק אתמול, סוהרת נרדמה במגדל השמירה, באתר ‏מאקו‏, 6 בספטמבר 2021 יהושע בריינר ויניב קובוביץ, חקירת הבריחה מגלבוע: "הכלא נסתם בחול, האסירים חששו והקדימו את הימלטותם", באתר הארץ, 20 בספטמבר 2021 טל לב רם, ‏שישה אסירים ביטחוניים ברחו מכלא גלבוע, בהם זכריה זביידי, באתר מעריב אונליין, 6 בספטמבר 2021 מאור צור, הסוהרת שנרדמה במגדל בכלא גלבוע: "היו רעשים, אבל חזרתי לישון", באתר חדשות 13, 9 בספטמבר 2021 יהושע בריינר, הבריחה מגלבוע: מגדל השמירה ליד פיר המנהרה ממנה נמלטו האסירים לא היה מאויש, באתר הארץ, 9 בספטמבר 2021 כרמל דנגור, בלעדי: תיעוד בריחת המחבלים מכלא גלבוע ותמלול החקירות של זביידי, באתר כאן – תאגיד השידור הישראלי, 11 באוקטובר 2021 ישראל מושקוביץ, רועי רובינשטיין, יואב זיתון, מצוד אחר שישה אסירים ביטחוניים שברחו מכלא גלבוע באמצעות מנהרה, באתר ynet, 6 בספטמבר 2021 אליאור לוי, הסמל של האינתיפאדה השנייה, שני אחים ומשוחרר עסקת שליט | המחבלים שברחו מכלא גלבוע, באתר ynet, 6 בספטמבר 2021; דניאל סיריוטי, יוזם הפיגוע בסניף הליכוד ואחד מרוצחי אליהו אשרי: המחבלים שנמלטו מכלא גלבוע, באתר ישראל היום משה שטיינמץ ואלון אמיצי, פעילי הגי'האד עם דם על הידיים: המחבלים שנמלטו, באתר כאן – תאגיד השידור הישראלי, 7 בספטמבר 2021 משה נוסבאום, ‏הבריחה מכלא גלבוע - המצוד בעיצומו | טלפון סלולרי שמיוחס לחולייה אותר בבית שאן, באתר ‏מאקו‏, 6 בספטמבר 2021 ישראל מושקוביץ, כמעט שעתיים מהדיווח הראשוני: תוצאות הספירה גילו – אסירים ברחו, באתר ynet, 6 בספטמבר 2021 לירן לוי, אלי אשכנזי ואמיר בוחבוט‏, 6 אסירים ביטחוניים ברחו מכלא גלבוע דרך מנהרה, באתר וואלה, 6 בספטמבר 2021 תום אברמסון, בריחת המחבלים מכלא גלבוע | גורמים ביטחוניים: "מדובר באחד המחדלים הגדולים בשנים האחרונות", באתר חדשות 0404‏, 6 בספטמבר 2021 אלי סניור, גלעד כהן, חקירת הבריחה מהכלא תעבור ללהב 433: סוהרים יעידו במשטרה גם הבוקר, באתר ynet, 9 בספטמבר 2021 כתבי ynet, שניים מהמחבלים שנמלטו מכלא גלבוע נלכדו בנצרת, באתר ynet, 11 בספטמבר 2021; יהושע בריינר, ג'קי חורי ועדי חשמונאי, שניים מששת האסירים שנמלטו מכלא גלבוע נלכדו בנצרת, באתר הארץ, 10 בספטמבר 2021 יהושע בריינר, שני אסירים נוספים ובהם זכריה זביידי נתפסו בצפון הארץ, באתר הארץ, 11 בספטמבר 2021 יואב זיתון, חפיסת סיגריות ופחית: 3 גששים במילואים שחזרו את נתיב הבריחה - והביאו לתפיסת זביידי, באתר ynet, 11 בספטמבר 2021 אחיה ראב"ד, אזוקים בידיהם וברגליהם, בבית המשפט: הוארך מעצר המחבלים שנלכדו, באתר ynet, 11 בספטמבר 2021 שלי טפיירו ושלי טפיירו, המרדף אחרי האסירים עלה למשטרה 6 מיליון שקלים, באתר כאן – תאגיד השידור הישראלי, 23 בספטמבר 2021 אורלי אלקלעי, הבריחה מכלא גלבוע: הצהרת תובע נגד האסירים שנמלטו ו-5 החשודים שסייעו להם, באתר כאן – תאגיד השידור הישראלי, 29 בספטמבר 2021 איתי בלומנטל וכרמלה מנשה, שני פלסטינים נאשמים בסיוע למחבלים שברחו מכלא גלבוע, באתר כאן – תאגיד השידור הישראלי, 11 באוקטובר 2021 חן ביאר ואורלי אלקלעי, 5 שנות מאסר נוספו למחבלים שברחו מכלא גלבוע, באתר כאן – תאגיד השידור הישראלי, 22 במאי 2022 יואב איתיאל‏, 5 שנות מאסר נוספות לחמישה מהמחבלים שברחו מכלא גלבוע: "שיתקו חלק מהמדינה", באתר וואלה, 22 במאי 2022 התפרעויות ושריפת תאים בבתי כלא; קרובי נמלטים נעצרו, באתר כיכר השבת, ‏12 בספטמבר 2021 וואלה! NEWS, ‏מהומות לאחר בריחת המחבלים: אסירים ביטחוניים הציתו תאים בכלא קציעות ורמון, באתר גלובס, 8 בספטמבר 2021 מהומות לאחר בריחת המחבלים: אסירים ביטחוניים הציתו תאים בכלא קציעות ורמון, באתר וואלה, 8 בספטמבר 2021 אלון חכמון, ‏מהומות אלימות במספר בתי כלא ביטחוניים; בנט קיים התייעצויות, באתר מעריב אונליין, 8 בספטמבר 2021 מתן וסרמן, ‏שני אסירים ביטחוניים מכלא רמון מואשמים בהצתת תאי המאסר, באתר מעריב אונליין, 7 באוקטובר 2021 רועי רובינשטיין, במטרה לאתר מנהרות נוספות: צוותי הנדסה יסרקו בתי סוהר, באתר ynet, 11 בספטמבר 2021 משה שטיינמץ ומשה שטיינמץ, בר-לב: שלשום התגלתה תוכנית בריחה בכלא נוסף, באתר כאן – תאגיד השידור הישראלי, 9 בפברואר 2022 משה שטיינמץ ומשה שטיינמץ, נוהל חדש לאסירים בסיכון גבוה לבריחה, באתר כאן – תאגיד השידור הישראלי, 10 בפברואר 2022 שלומי הלר‏, בעקבות בריחת האסירים מכלא גלבוע: הוקמה יחידה לאיתור מנהרות במתקני כליאה, באתר וואלה, 22 במאי 2022 אמיר בוחבוט‏, עימותים ברחבי יו"ש בזמן המצוד אחר המחבלים, פלסטינים ירו לעבר כוח צה"ל, באתר וואלה, 8 בספטמבר 2021 גלעד כהן, אליאור לוי, חסן שעלאן, רופא ממזרח ירושלים ניסה לדקור שוטרים ליד הר הבית - ונורה למוות, באתר ynet, 10 בספטמבר 2021 בתגובה לירי הרקטה לעוטף: צה"ל תקף 3 מטרות חמאס ברצועת עזה, באתר וואלה, 10 בספטמבר 2021 כתבי כאן חדשות, בפעם השנייה בתוך יממה: צבע אדום ביישובי עוטף עזה, באתר כאן – תאגיד השידור הישראלי, 11 בספטמבר 2021 מתן צורי, אליאור לוי, יואב זיתון, אחרי לכידת 4 מהמחבלים שנמלטו: כיפת ברזל יירטה רקטה מעל שדרות, באתר ynet, 12 בספטמבר 2021 אלישע בן קימון, יואב זיתון, מחבל ניסה לדקור לוחם בטרמפיאדה בגוש עציון, נורה ונפצע | תיעוד, באתר ynet, 13 בספטמבר 2021 חיים גולדיטש, גלעד כהן, נינה פוקס, שני פצועים בפיגוע דקירה ליד התחנה המרכזית בירושלים: "אנחנו בהסלמה", באתר ynet, 13 בספטמבר 2021 שירות הביטחון הכללי, דוח חודשי, ספטמבר 2021 (הקישור אינו פעיל, 2021-10-10) (אורכב 10.10.2021 בארכיון Wayback Machine) איתי בלומנטל ואיתי בלומנטל, מאז בריחת המחבלים: זינוק במספר הפיגועים ביו"ש, באתר כאן – תאגיד השידור הישראלי, 11 באוקטובר 2021 גל ברגר, "גיבורי המנהרה": ההאדרה בשטחים לששת המחבלים, באתר כאן – תאגיד השידור הישראלי, 20 בספטמבר 2021 Gaza dedicates mural to Gilboa Prison escapees, באתר "Middle East Monitor", ‏21 בספטמבר 2021 (באנגלית). פרט לנזק בעצם הימצאותם של שישה מחבלים עם דם על הידיים מחוץ לכותלי בית הסוהר, לבריחה מכלא גלבוע היה אפקט תודעתי של ניצחון על מדינת ישראל ורוח גבית לפעולות טרור נגדה, באתר ערוץ 7, 319 בספטמבר 2021 אליאור לוי, המחבלים שנתפסו "מחויכים ורעננים": כך טופלו התמונות בפיד הפלסטיני, באתר ynet, 11 בספטמבר 2021 יפעת רוזנברג‏, מתבוסה לחיוכים: ברשתות הפלסטיניות מנסים להפוך את המחבלים שנלכדו למנצחים, באתר וואלה, 11 בספטמבר 2021 وكالة الحياة برس الاخبارية, شارة نصر "جلبوع" مسلسل فلسطيني خلال شهر رمضان, وكالة الحياة برس الاخبارية (בערבית) وكالة قدس نت للأنباء, بالفيديو والصور مسلسل رمضاني يجسد "الهروب " من جلبوع, وكالة قدس نت للأنباء, ‏5 בפברואר 2022 יפעת רוזנברג‏, ומי יגלם את זביידי? סדרה פלסטינית חדשה תספר על בריחת ששת האסירים מכלא גלבוע, באתר וואלה, 15 במרץ 2022 כתב "העין השביעית", שופטת אסרה לדווח על חקירת בריחת האסירים מכלא גלבוע אף שהמידע הופץ על-ידי המשטרה ודווח בהרחבה, באתר העין השביעית, 7 בספטמבר 2021 איתמר ב"ז, "קיים צורך בבדיקה יסודית באשר להוצאת צווי איסור פרסום", באתר העין השביעית, 19 בספטמבר 2021 ציוץ של לירן לוי ברשת החברתית אקס (טוויטר), ”הפרקליטות השתמשה בכלי הכי דורסני שיש לה נגד עיתונות. צו איסור פרסום גורף“, 26 ביולי 2022 דני זקן, ‏השר לביטחון הפנים הורה על הקמת ועדה לבדיקת הבריחה מכלא גלבוע, באתר גלובס, 9 בספטמבר 2021 טובה צימוקי, אלי סניור, מורן אזולאי, תוקם ועדת בדיקה ממשלתית לפרשת בריחת המחבלים: "היה כשל חמור", באתר ynet דוד גולדברג, ‏השר לביטחון פנים החליט להקים וועדת חקירה למחדל הבריחה מהכלא, באתר JDN‏, ג' בתשרי תשפ"ב אלון חכמון, ‏אחרי המחדל: ועדת בדיקה ממשלתית תבדוק את בריחת האסירים מכלא גלבוע, באתר מעריב אונליין, 9 בספטמבר 2021 יהושע בריינר, השופט מנחם פינקלשטיין יעמוד בראש ועדת הבדיקה לבריחת האסירים מכלא גלבוע, באתר הארץ, 24 בספטמבר 2021 החלטת הוועדה מיום כ"ח באדר ב' התשפ"ב, 31.3.2022, באתר GOV.IL לירן לוי, דו"ח הוועדה: אלו המחדלים בפרשת הבריחה מכלא גלבוע - וזו תגובת הנציבה, באתר ynet, 31 במרץ 2022 לירן לוי, ועדת הבדיקה לבריחת האסירים: נציבת שב"ס ושלושה בכירים נוספים עלולים להיפגע מהמסקנות, באתר ynet, 31 במרץ 2022